b"\n_START_ARTICLE_\nPere Matutes Noguera\n_START_SECTION_\nBiografia\n_START_PARAGRAPH_\nFill d'Abel Matutes Torres, germ\xc3\xa0 d'Antoni Matutes Noguera i oncle d'Abel Matutes Juan. Casat amb n'Adelina Tur Ramon i pare de quatre filles: Isabel, Joana, Pepa i Maria Dolors. Es dedic\xc3\xa0 a la gesti\xc3\xb3 de les empreses familiars i a les eleccions generals espanyoles de 1923 es present\xc3\xa0 pel Partit Liberal, per\xc3\xb2 no fou escollit. Durant la Dictadura de Primo de Rivera fou regidor de l'ajuntament d'Eivissa. Fou diputat per les Illes Balears com a independent dins les llistes del Partit Republic\xc3\xa0 de Centre a les eleccions generals espanyoles de 1933 i 1936, assolint per a Eivissa la creaci\xc3\xb3 del primer Institut d'Ensenyament Secundari de l'Illa. Tamb\xc3\xa9 fou vicepresident de l'empresa familiar Abel Matutes Torres, SA, constitu\xc3\xafda el 1935. Despr\xc3\xa9s de la guerra civil espanyola es dedic\xc3\xa0 a les seves empreses i es va especialitzar en el sector bancari, donant finan\xc3\xa7ament a moltes petites i mitjanes empreses de l'illa i fent possible, aix\xc3\xad, la recuperaci\xc3\xb3 econ\xc3\xb2mica de la post-guerra i posant els fonaments del posterior desenvolupament dels anys 60."